ગોવાળિયાના ગયા પછી ગુરુ – શિષ્યો પણ ફરી ચાલવા લાગ્યા. આદિ શ્રી શંકરાચાર્યએ કુમારોને સમજાવતાં કહ્યું, “આપ સૌને લાગતું હતુંને કે બંધનમાં ગાય છે? સમજાયું હકિકતે કોણ બંધાયેલ હતું? ગાયની તો મજબૂરી હતી કે એ બંધાયેલ હતી એ જેવી મુક્ત થઈ એ તરત જ નાસી છૂટી. જરા પણ એને રસ નહોતો એના માલિક પાસે રોકાવવાનો. આ તો પેલા ગોવાળની જરૂરિયાત હતી કે એણે ગાય પાળવાની છે. એને રોકી રાખવાની છે, જે એની રોજી છે.”